CELEX: C2004/284/19
Language: sk
Date: 2004-11-20 00:00:00
Title: Vec C-403/04 P: Odvolanie podané dňa 22. septembra 2004: Sumitomo Metal Industries Ltd proti rozsudku Súdu prvého stupňa Európskych spoločenstiev (druhá komora) z 8. júla 2004 v spojených veciach T-67/00, T-68/00, T-71/00 a T-78/00, JFE Engineering Corp., Nippon Steel Corp., JFE Steel Corp. a Sumimoto Metal Industries Ltd proti Komisii Európskych spoločenstiev

20.11.2004   
            
            
               SK
            
            
               Úradný vestník Európskej únie
            
            
               C 284/9
            
         Odvolanie podané dňa 22. septembra 2004: Sumitomo Metal Industries Ltd proti rozsudku Súdu prvého stupňa Európskych spoločenstiev (druhá komora) z 8. júla 2004 v spojených veciach T-67/00, T-68/00, T-71/00 a T-78/00, JFE Engineering Corp., Nippon Steel Corp., JFE Steel Corp. a Sumimoto Metal Industries Ltd proti Komisii Európskych spoločenstiev
   (Vec C-403/04 P)
   (2004/C 284/19)
   Sumitomo Metal Industries Ltd, so sídlom v Osake (Japonsko), v zastúpení: C. Vajda QC a G. Sproul, solicitor, podal na Súdny dvor Európskych spoločenstiev 22. septembra 2004 odvolanie proti rozsudku Súdu prvého stupňa Európskych spoločenstiev (druhá komora) z 8. júla 2004 v spojených veciach T-67/00, T-68/00, T-71/00 a T-78/00, JFE Engineering Corp., Nippon Steel Corp., JFE Steel Corp. a Sumimoto Metal Industries Ltd proti Komisii Európskych spoločenstiev.
   Odvolateľ navrhuje, aby Súdny dvor:
   
               (i)
            
            
               vyhovel odvolaniu, ktorým bol napadnutý rozsudok v spojených veciach T-67/00, T-68/00, T-71/00 a T-78/00, úplne alebo čiastočne a uvedený rozsudok zrušil úplne, alebo čiastočne;
            
         
               (ii)
            
            
               zrušil, úplne alebo čiastočne, článok 1 a články 3 až 6 rozhodnutia pokiaľ sa týka spoločnosti SMI;
            
         
               (iii)
            
            
               ak je to dôvodné, uložil Komisii zaplatiť SMI primeranú náhradu za porušenie článku 6 odsek 1 Európskeho dohovoru o ľudských právach, vo výške aspoň 1 012 332,- EUR, ktorá sa skladá z čiastky 217 183,- EUR (dodatočné náklady bankovej záruky), čiastky 620 249,- EUR (dodatočné náklady úrokov z omeškania) a čiastky 175 000,- EUR; a
            
         
               (iv)
            
            
               uložil Komisii nahradiť SMI trovy konania, a to tak trovy konania pred Súdnym dvorom, ako aj trovy konania pred Súdom prvého stupňa.
            
         Dôvody odvolania a hlavné tvrdenia:
   Odvolateľ uvádza, že rozsudok Súdu prvého stupňa má byť zrušený z nasledujúcich dôvodov:
   
               a)
            
            
               Súd prvého stupňa nesprávne právne posúdil vec, pretože použil nesprávny postup dokazovania vo veci, v ktorej odvolateľ preukázal, že tvrdenie Komisie je nezlučiteľné s jeho obchodnými záujmami a je teda iracionálne;
            
         
               b)
            
            
               Súd prvého stupňa nesprávne právne posúdil vec, pretože použil nesprávny postup dokazovania vo veci, v ktorej sú predložené dôkazy nejednoznačné a v ktorej odvolateľ navrhol iné prijateľné vysvetlenie sporného konania;
            
         
               c)
            
            
               Súd prvého stupňa nesprávne právne posúdil vec, pretože použil nesprávny postup dokazovania v tom, že uznal Komisiou predložené kľúčové dôkazy v takej miere, ktorá nie je opodstatnená vzhľadom k ich nepravdepodobnosti, vysokej nejasnosti a ich rozporuplnosti vzhľadom k ostatný dôkazom;
            
         
               d)
            
            
               Súd prvého stupňa nesprávne právne posúdil vec tým, že uvádza navzájom si odporujúce a neprimerané odôvodnenia, z ktorých odvodzuje, že výpoveď pána Bechera (zamestnanec spoločnosti Mannesmann) z 21. apríla 1997 môže potvrdiť výpoveď pána Verluca, riaditeľa spoločnosti Vallourec Oil & Gas, týkajúcu sa predpokladaného zásahu do cudzích práv v prípade projektu rovných trubiek.